Agri SA: ‘Meld swak polisiediens aan’
• Nuus • Agri SA: ‘Meld swak polisiediens aan’
Swak dienslewering deur die polisie moenie net gekritiseer word nie, maar aangemeld word sodat stappe gedoen kan word, sê Agri SA.
Mnr. André Botha, voorsitter van die organisasie se veiligheidskomitee, sê: “Dit is verskriklik belangrik dat die gemeenskap swak polisiëring moet aanmeld en op die tafel plaas, want anders gaan niks gebeur of verander nie.”
Hy het gereageer op ’n berig in Beeld waarvolgens ’n navorser 1 116 polisiekantore in die land gekontak het en by sowat 35% geen antwoord kon kry nie.
Mnr. Gareth van Onselen, politieke navorser, het die studie gemaak. Hy sê 7,7% of 85 van die polisiekantore se nommers was ook verkeerd gelys op die webwerf van die Suid-Afrikaanse Polisiediens (SAPD).
Lui 15 keer
Volgens Van Onselen is dit nie net in afgeleë dele waar die polisie se telefone net gelui het nie. Hy het self die studie, op eie koste, onderneem en kon nie antwoord kry by die kantore van Vanderbijlpark, Sandton, Sunnyside, Silverton en Midrand nie. Elke telefoon wat as nie-geantwoord gelys is, moes ten minste 15 luie gee sonder dat dit opgetel is. Eersterust, Eldoradopark en Mabopane was van die groter polisiekantore wie se nommers verkeerd gelys was. Al die oproepe is op of die 4de of 21ste Mei 2012 tussen 11:30 en 20:45 gemaak. Die meeste van die oproepe is tussen 12:00 en 17:00 gemaak. ’n Volledige verslag oor al die polisiekantore se vertonings is op www.inside-politics.org gepubliseer. Punt van die ysberg
Mnr. Louis Meintjes, voorsitter van die TLU SA, sê na hul mening is die feit dat baie polisiekantore se telefone nie geantwoord word nie, slegs die punt van die ysberg van die probleme by polisiekantore. Hy sê in die Cullinan-omgewing gebeur dit gereeld dat die polisie nie ná sewe-uur saans die telefoon antwoord nie. “En dit gebeur gereeld dat as ’n konstabel antwoord, die persoon vir jou sê daar is nie ’n voertuig beskikbaar om na die plaas te kom nie, of hulle weet nie hoe om by die plaas te kom nie of daar is nie brandstof om na die plaas te ry nie,” vertel Meintjes. “ ’n Gebrek aan opleiding, kapasiteit en logistiek by polisiekantore veroorsaak groot frustasies en onveilige toestande vir verskeie landelike gemeenskappe,” sê Meintjes. “As iemand sy mede-gemeenskapslede kontak omdat hy ’n krisis het, moet die gemeenskap optree – ons kan nie vir die polisie wag nie – want soms kom hulle tot vier uur later eers daar aan.”
2012/05/29 08:00:05 PM
Hartswater SAPD is net so swak. Die afgelope 5 jaar was daar nog net 3 sektor vergaderings, daar is geen voertuie vir sektorpolisie-ering en ook geen begroting daarvoor. My bejaarde ma se honde is die afgelope maand 4 keer vergiftig. Die saak is aangemeld en ek wag nou nog vir patrollies, n ondersoek en misdaadintelligensie. Ek moes 4 keer bel om hulle op die perseel te kry en as jy kla se hy net volg die kanale. Hulle weet daar sal niks van klagtes kom en hulle viktimiseer jou want hulle weet waar jy woon.Waar is die ge-organiseerde landbou, hulle is mos ons mondstuk.
2012/05/29 04:46:07 PM
Die kommentaar van Sam en DW is presies waarna ek verwys het gedurende die onderhou. 'n Stasiebevelvoerder word aangestel met ;n posbeskrywing en 'n pligstaat. Hy word bemagtig met 'n rang en het kapasiteit ontvang in terme van lede en toerusting. Indien die gemeenskap inskapel by die GPF struktuur wat daargestel is om inligting uit te ruil, dienslewering te monitor en sake van gemeenskaplike belang ( soos swak diens) op die agenda te plaas word die stelsel verplig om op te tree. Di eprobleem is dat ons ni ebereid is om die saak deur te voer nie. Indien 'n bevelvoerder in gebreke bly om bevel en beheer te handhaaf en die gemeenskap rapporteer wanprestasie is die Kluster verplig om die saak te ondersoek en op te tree. Indien dit nie gebeur nie behoort wanprestasie op stasie en klustervlak gerapporteer te word by Provinsiale strukture van Georganiseerde Landbou. Daar word maandeliks op Provinsiale vlak vergader waar insette gelewer word. Daar word gereeld versoekke uitgestuur deur Georganiseerde landbou na Provinsiale Affiliasies om opnames te maak oor swak dienslewering en verslag word dan aan die Nasionale Koordineerder van die SAPD gelewer. Verskeie inspeksies met baie goeie gevolge is al deur die Nasionale Hoofkantoor van die SAPD uitgevoer waar bepaalde ingrepe gemaak is . Om terug te sit en te kla het geen gevolg anders as om mekaar warm te broei met stories van hoe sleg dit gaan nie. As jy werklik ernstig is om 'n probleem op te los, hou op praat en doen iets. Die strukture is geskep vir inspraak en betrokkenheid. Gerda Blignaut
2012/05/28 05:27:21 PM
My tweeling suster,Christa Kapp woon in Richardsbaai, sy en haar man en die seun wat by hulle losseeer het vrydagaand rustig verkeer, sagte musiek gespeel en pool gespeel op hulle agter stoep. My swaer Flip Kapp werk weg van die huis af en het die naweek vir die eerste maal in n maand huis toe gekom. Skielik was daar net polisie voetuie met blou ligte by hulle, my swaer het uitgestap en gevra wat die probleem was, hulle se hulle het n klagte ontvang van rusverstoring,m dwelms en prostitusie! My swaer het hulle ingenooi en gese daar geen sulke goed aan die gang nie, hulle welkom om te kyk! My suster was ongelukkig en vir hulle gese hulle is nie misdadigers nie, hulle moet eerder die regte misdadigers gaan soek! Hulle het haar gegryp,4 van hulle, gesleep na die vangwa en ingesmyt, die seun wat daar loseer is ook ge arresteer oor hy die hond oopgemaak het! Hulle het haar gesleep dat haar broek afgly tot op haar kniee. By polisie stasie is sy erg aangerand en geskop, hulle het haar aan haar hare na die selle gesleep en peper sprei in haar oe gespuit! Haar stuitjie is gebreek! Sy potblou oor haar hele liggaam! Sy het nie die wet oortree nie en was so verneder en aangerand deur 4 swart polisie manne, sy het vanoggend in die hof verskyn en die saak is uitgestel tot die 4 Junie. Hulle het haar kom vra o sy skuldig wil pleit en nie in die hof wil verskyn nie en n boete van R300 betaal. Sy het dit van die hand gewys! Sy het n klag teen die polisiemanne gaan le! Ek hoop regtig daar kom iets van want wat se reg het sy gehad in eie erf om net hulle te se sy is nie n misdadiger nie! Sy is erg getraumatiseer deur dit, hoe kan mens die polisie nou vertrou as jy hulle nodig het, jy word dan aangerand en toegesluit as jy nie eers iets verkeerd gedoen het nie!
2012/05/28 02:00:59 PM
Die berig is werklik middelmatig. Dit sou baie meer gewig gedra het indien mnr. Botha sou sê waar die swak polisiediens aangemeld moet/kan word. Baie Polisiestasies sal jou eenvoudig uitlag, veral in die stede.
Wat moet ons doen indien ons wel swak diens aanmeld en ons weggewys word?
2012/05/28 12:53:28 PM
Sekerlik swak diens - in Ermelo omgewing bestaan geen diens. EK het 2 huisbrake aangemeld. Die een op die plaas was 07/05/2012 aangemeld en die polisie het vandag vir die eerste keer op die plaas aangekom. Ek het die sake aangemeld by die bevelvoerder en op Nelspruit by hulle hoof, ene Brig wat gevra het ek moet hom 'n e:pos stuur. Hy het nie eers moeite gedoen om my terug te antwoord nie. Die huisbraak in die dorp was nog nooit deur die SAPS besoek nie. Na regte moet die publiek die polisie boikot want ons as boere stel onsself bloot aan meer misdaad indien jy 'n saak aanmeld en die mense in die omgewing neem waar dat die polisie 'n laizes fair houding rondom die klagte het. Al wat nou gebeur hulle het'n groen kaart om al meer te steel. Ek praat uit ondervinding aangesien ek as Majoor met 27 jaar diens uit die polisie getree het. Ek het nou werklik besef wat beteken dit en hoe jy jou blootstel indien jy sulke diens kry. Naam